Document ID: 31987D0040

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 17ης Δεκεμβρίου 1986
που καταρτίζει για το 1987 τον ισολογισμό προβλέψεων για τα ζωντανά φυτά και τα προϊόντα της ανθοκομίας
(87/40/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχώρησης της Ισπανίας και της Πορτογαλίας, και ιδίως το άρθρο 251 παράγραφος 1,
Εκτιμώντας:
ότι το άρθρο 251 παράγραφος 1 της πράξης προσχώρησης προβλέπει ότι κατά την έναρξη κάθε περιόδου εμπορίας συντάσσεται ισολογισμός προβλέψεων για κάθε ένα από τα προϊόντα που υπόκεινται στον συμπληρωματικό μηχανισμό στις συναλλαγές (ΣΜΣ)· ότι λόγω του τρόπου θέσης σε εμπορία των προϊόντων αυτών στον τομέα των ζωντανών φυτών και των προϊόντων της ανθοκομίας και, ιδίως, λαμβανομένης υπόψη της έλλειψης περιόδου εμπορίας, είναι απαραίτητο να λαμβάνεται το ημερολογιακό έτος σαν περίοδος αναφοράς·
ότι ο ισολογισμός προβλέψεων συντάσσεται για την περίοδο από την 1η Ιανουαρίου έως τις 31 Δεκεμβρίου 1987 σε συνάρτηση με τις προβλέψεις όσον αφορά την παραγωγή και την κατανάλωση·
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Επιτροπής Διαχειρίσεως Ζωντανών Φυτών και Προϊόντων Ανθοκομίας,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Ο ισολογισμός προβλέψεων που αναφέρεται στο άρθρο 251 παράγραφος 1 της πράξης προσχώρησης, για τα προϊόντα του τομέα των ζωντανών φυτών και της ανθοκομίας που υπόκεινται στον « συμπληρωματικό μηχανισμό στις συναλλαλγές (ΣΜΣ)» και εισάγονται στην Πορτογαλία, καταρτίζεται στο παράρτημα για την περίοδο από την 1η Ιανουαρίου έως τις 31 Δεκεμβρίου 1987.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 17 Δεκεμβρίου 1986.

Labels: 3
18
6